KOMISIJOS SPRENDIMAS
2005 m. kovo 11 d.
iš dalies keičiantis Sprendimą 2004/288/EB dėl Australijai ir Naujajai Zelandijai tuo sprendimu suteikiamos galimybės laikinai pasinaudoti Bendrijos snukio ir nagų ligos viruso antigenų atsargomis pratęsimo
(pranešta dokumentu Nr. K(2005) 561)
(Tekstas svarbus EEE)
(2005/209/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių, naikinančią Direktyvą 85/511/EEB, Sprendimus 89/531/EEB bei 91/665/EEB ir iš dalies pakeičiančią Direktyvą 92/46/EEB (1), ypač į jos 83 straipsnio 3 dalį,
kadangi:
(1)
2004 m. kovo 26 d. Komisijos sprendime 2004/288/EB, suteikiančiame Australijai ir Naujajai Zelandijai galimybę laikinai pasinaudoti Bendrijos snukio ir nagų ligos viruso antigenų atsargomis (2), šioms šalims numatoma galimybė pasinaudoti Bendrijos antigenų, iš kurių gaminamos vakcinos nuo snukio ir nagų ligos, atsargomis iki 2004 m. gruodžio 31 d.
(2)
Australija ėmėsi didinti savo snukio ir nagų ligos viruso antigenų išteklius ir išreiškė norą su Bendrija pasirašyti susitarimą dėl abipusės galimybės naudotis tam tikrų snukio ir nagų ligos viruso antigenų ištekliais. Laukdama šio galimo susitarimo, Australija paprašė pratęsti galimybę laikinai naudotis Bendrijos snukio ir nagų ligos viruso antigenų atsargomis.
(3)
Naujoji Zelandija paprašė pratęsti galimybę laikinai naudotis Bendrijos snukio ir nagų ligos viruso antigenų atsargomis dėl nenumatyto nuosavų antigenų išteklių sudarymo vėlavimo.
(4)
Atsižvelgus į Bendrijos antigenų atsargose saugojamų snukio ir nagų ligos viruso antigenų kiekius ir galimybę jais pasinaudoti, paaiškėja, kad Australijos ir Naujosios Zelandijos prašomą pratęsimą galima suteikti be reikalo nekeliant pavojaus Bendrijos susitarimams dėl nenumatytų atvejų.
(5)
Todėl Australijos ir Naujosios Zelandijos prašymas pratęsti galimybę laikinai naudotis Bendrijos snukio ir nagų ligos viruso antigenų atsargomis turėtų būti patenkintas, o Sprendimas 2004/288/EB atitinkamai iš dalies pakeistas.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/288/EB 1 straipsnio 1 dalyje data „2004 m. gruodžio 31 d.“ pakeičiama data „2005 m. gruodžio 31 d.“.
2 straipsnis
Šis sprendimas skirtas valstybėms narėms.
Priimta Briuselyje, 2005 m. kovo 11 d.